CELEX: 32022D0011
Language: hu
Date: 2021-12-02 00:00:00
Title: A Tanács (EU) 2022/11 határozata (2021. december 2.) a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) és jegyzőkönyvei szerződő feleinek 22. üléséna Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvhöz(a tengeri kitermelésről szóló jegyzőkönyvhöz) csatolt I., II., III., IV. mellékletet,valamint VII. melléklet A részét módosító határozat elfogadására tekintettelaz Európai Unió nevében képviselendő álláspontról

2022.1.7.   
               
               
                  HU
               
               
                  Az Európai Unió Hivatalos Lapja
               
               
                  L 4/8
               
            
         A TANÁCS (EU) 2022/11 HATÁROZATA
         (2021. december 2.)
         a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) és jegyzőkönyvei szerződő feleinek 22. üléséna Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvhöz(a tengeri kitermelésről szóló jegyzőkönyvhöz) csatolt I., II., III., IV. mellékletet,valamint VII. melléklet A részét módosító határozat elfogadására tekintettelaz Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Földközi-tenger tengeri környezetének és partvidékének szennyezés elleni védelméről szóló egyezménynek (a Barcelonai Egyezmény) a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvét (a tengeri kitermelésről szóló jegyzőkönyvet) az Unió a 2013/5/EU tanácsi határozattal (1) kötötte meg, és az 2013. március 29-én lépett hatályba.
                  
               
                     (2)
                  
                  
                     A Barcelonai Egyezmény 18. cikke (2) bekezdésének iii. pontja értelmében a Barcelonai Egyezmény és jegyzőkönyvei szerződő feleinek ülése módosításokat fogadhat el az egyezmény jegyzőkönyveinek mellékleteire vonatkozóan.
                  
               
                     (3)
                  
                  
                     2021. december 7. és 10. között tartandó 22. ülésükön a Barcelonai Egyezmény és jegyzőkönyvei szerződő felei várhatóan a tengeri kitermelésről szóló jegyzőkönyv mellékleteit módosító határozatot (a továbbiakban: a szerződő felek határozata) fogadnak el.
                  
               
                     (4)
                  
                  
                     A szerződő felek határozata a környezetvédelemmel kapcsolatos, amely a Szerződés 4. cikke (2) bekezdése e) pontjának értelmében az Unió és a tagállamok megosztott hatáskörébe tartozik. A szerződő felek határozata nem olyan tárgykörbe tartozik, amelyet már jelentős részben szabályoznak ilyen védelemre vonatkozó uniós szabályok. Az Unió nem kíván élni azzal a lehetőséggel, hogy külső hatáskörét gyakorolja a szerződő felek határozatának hatálya alá tartozó kérdések tekintetében, amelyekhez kapcsolódóan hatáskörét belső vonatkozásban még nem gyakorolta.
                  
               
                     (5)
                  
                  
                     Helyénvaló meghatározni a Barcelonai Egyezmény és jegyzőkönyvei szerződő feleinek ülésén az Unió nevében képviselendő álláspontot, mert a szerződő felek határozata módosítani fogja a tengeri kitermelésről szóló jegyzőkönyv I., II., III. és IV. mellékletét, valamint VII. mellékletének A. részét, amelyek jogilag kötelező erejűek az Unióra nézve.
                  
               
                     (6)
                  
                  
                     Mivel a tengeri kitermelésről szóló jegyzőkönyv I., II., III. és IV. mellékletének, valamint VII. melléklete A. részének tervezett módosításai naprakésszé fogják tenni a Földközi-tenger védelmére vonatkozó követelményeket, kihatnak az Unió nemzetközi kötelezettségeire és törekvéseire, valamint javítják a környezet védelmét, az Uniónak támogatnia kell a szerződő felek határozatának elfogadását,
                  
               ELFOGADTA EZT A HATÁROZATOT:
         
            1. cikk
            A Barcelonai Egyezmény és jegyzőkönyvei szerződő feleinek 22. ülésén az Unió nevében azt az álláspontot kell képviselni, hogy az Unió támogatja a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyv I., II., III. és IV. mellékletét, valamint VII. mellékletének A. részét módosító határozat elfogadását.
         
         
            2. cikk
            A Barcelonai Egyezmény és jegyzőkönyvei szerződő feleinek 22. ülésén bekövetkező fejlemények fényében az Unió képviselői – a tagállamokkal konzultálva – a Tanács további határozata nélkül, a helyszíni koordinációs üléseken megállapodhatnak az 1. cikkben meghatározott álláspont finomításáról.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. december 2-án.
            
               
                  a Tanács részéről
               
               
                  az elnök
               
               J. VRTOVEC
            
         
         
            (1)  A Tanács 2013/5/EU határozata (2012. december 17.) az Európai Uniónak a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvhöz történő csatlakozásáról (HL L 4., 2013.1.9., 13. o.).